Kevin López

Kevin López Yerga (født 12. juni 1990) er en spansk friidrettsutøver som konkurrerer i mellomdistanseløp. Han representerte Spania under Sommer-OL 2012, der han ble utslått i semifinalen på 800 meter, og han fremste meritter til nå er gull i Junior-EM i friidrett 2009 og sølv i EM i friidrett innendørs 2013.

 Karriere som ungdom og junior 
López deltok i Ungdoms-VM i friidrett i 2007, der han løp 1500 meter. Tiden hans på 3.57,88 var imidlertid ikke nok til å gå videre fra innledningsheatene.IAAF -  5th IAAF World Youth Championships > 1500 Metres, besøkt 6. mai 2013. Samme år deltok han i European Youth Olympic Festival i Beograd, der han kom på fjerdeplass på 800 meter.World Junior Athletics History - European Youth Olympics EYOF 2007 , besøkt 6. mai 2013.

I 2008 ble han spansk juniormester på 800 meter.RFEA - Memoria 2008 , besøkt 7. mai 2013. Internasjonalt deltok han i stevnet Encuentro Internacional junior, der han kom på tolvteplass på 1500 meter. i Junior-VM i friidrett 2008 nådde han semifinalen, etter 1.51,08 i kvalifiseringsheatet, men ble slått ut i sitt semifinaleheat; han løp på 1.53,57 og kom sist i sitt heat.IAAF - 12th IAAF World Junior Championships > 800 Metres > Heats, besøkt 7. mai 2013.IAAF - 12th IAAF World Junior Championships > 800 Metres > Semi-final, besøkt 7. mai 2013.

I Junior-EM i friidrett 2009 i Novi Sad vant han 800 meter. Tiden hans ble 1.48,25, og han slo sølvvinner Niall Brooks (1.49,21) med nesten ett sekund.European Athletics - 20th European Athletics Junior Championships , besøkt 7. mai 2013. Dette året kom han på annenplass på 800 meter i det spanske mesterskapet i friidrett, bak Luis Alberto Contreras.RFEA - 89º Campeonato de España de Atletismo, Barcelona, 1 y 2 agosto 2009 , besøkt 7. mai 2013.

Han fikk sølv i U23-EM i friidrett 2011 i Ostrava i Tsjekkia. Han hadde raskeste tid i kvalifiseringen, med 1.47,43, og løp på 1.46,93 i finalen, som holdt til sølvmedalje bak polske Adam Kszczot.

 Karriere som senior 
López deltok i EM i friidrett 2010 i Barcelona, der han kom på sjetteplass på 800 meter. Hans landsmann Luis Alberto Marco nådde også finalen, og kom på syvendeplass. I juni 2010 ble han spansk mester på 800 meter.

I mars 2011 deltok han i EM i friidrett innendørs 2011 i Paris. Han hadde i februar satt ny personlig rekord på 800 meter innendørs i et stevne i Sevilla, med tiden 1.46,06, og dette var årsbeste i Europa før EM innendørs. Han kvalifiserte seg til finalen i Paris, og løp inn til tredjeplass med tiden 1.48,35, slått av de to polske utøverne Adam Kszczot og Marcin Lewandowski. Han forsvarte tittelen sin på 800 meter i det spanske mesterskapet i friidrett 2011 i august, før han reiste til Daegu i Sør-Korea for å delta i VM i friidrett 2011. Der kvalifiserte han seg til semifinalen, med ble der slått ut. Tiden hans på 1.46,86 var 19. beste tid i semifinalene.IAAF - Daegu 2011 - 800 metres - Timetable   , besøkt 7. mai 2013.

I 2012 deltok han i to store mesterskap; EM i friidrett 2012 i Helsingfors og Sommer-OL 2012 i London. I begge disse mesterskapene ble han slått ut i semifinalen. Han løp på 1.47,30 i EM, som var 10. beste tid i semifinalene, og 1.46,66 i OL, som var 20. beste tid.

Han vant en ny internasjonal medalje i EM i friidrett innendørs 2013 i Göteborg. Han hadde raskeste tid i semifinalene, med 1.48,56, og gikk til finalen. Der ble han slått av polske Adam Kszczot, men han løp inn til annenplass med tiden 1.49,31. I august deltok han også i VM i friidrett 2013 i Moskva, men ble slått ut i semifinalen på 800 meter, med 22. beste tid.

I VM i friidrett innendørs 2014 løp han på 1:47,34 i innledningsheatet, som var 9. beste tid, og gikk ikke videre til finalen.IAAF - 800 Metres Men - Round 1, besøkt 26. august 2015. Også på 4 × 400 meter fikk Polen 9. beste tid i innledningsheatet, og gikk ikke videre til finalen. Han nådde semifinalen i EM i friidrett 2014, der han løp på 1:48,90, og gikk dermed ikke videre til finalen.European Athletics - 800m Men - Semifinal   , besøkt 26. august 2015.

I 2015 deltok han i EM i friidrett innendørs 2015 i Sopot. Til tross for 3. beste tid av alle i semifinalen gikk han ikke videre til finalen, fordi det kun var de to beste i hvert semifinaleheat som gikk videre til finalen. I august nådde han semifinalen også i VM i friidrett 2015, men fikk 10. beste tid i semifinalen, og gikk dermed ikke til finalen. Spania deltok i Super League i Lag-EM i friidrett 2015, og López deltok her på 800 meter, der han kom på åttendeplass, som ga 5 poeng i lagkonkurransen. Spania kom her på åttendeplass sammenlagt, og beholdt med det plassen sin i Super League.

Under Sommer-OL 2016 deltok han igjen på 800 meter, men kom sist i sitt innledningsheat, og gikk ikke videre til semifinalene. I juni kom han på andreplass i Meeting Iberoamericano de Atletismo.RFEA - Kevin Lopez Yerga - 2015/16, besøkt 2. juli 2017.

Han kom på sjetteplass i finalen på 800 meter under EM i friidrett innendørs 2017.

 Referanser 

 Eksterne lenker 

  Profil hos det spanske friidrettsforbundet
  Profil hos European Athletics
  Profil hos All-Athletics 

Kategori:Spanske mellomdistanseløpere
Kategori:Spanske mestere i friidrett
Kategori:Deltakere for Spania under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Spania under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Spania under VM i friidrett 2013
Kategori:Deltakere for Spania under VM i friidrett 2015
Kategori:Deltakere for Spania under VM i friidrett 2017
Kategori:Deltakere for Spania under VM i friidrett 2019
Kategori:Deltakere for Spania under EM i friidrett innendørs 2013